Document ID: /roh_data/filtered/fineweb-2-filterrobots_roh.jsonl.gz/40476

La Fonoteca naziunala svizra survegn regularmain iertas e donaziuns da persunas privatas sco er d'instituziuns. I sa tracta d'archivalias e da collecziuns che represchentan la vita artistica e culturala da la Svizra. Questas archivalias e questas collecziuns vegnan documentadas tenor ils standards internaziunals per cataloghisar documents d'archiv ISAD(G).
La cataloghisaziun da questas archivalias e da questas collecziuns po vegnir cumplettada cun biografias, cun texts detagliads, cun inventaris e cun material fotografic.
Per tut las archivalias e per tut las collecziuns ch'èn gia vegnidas registradas en noss catalog, pon ils documents appartegnents vegnir mussads.
Las archivalias e las collecziuns che na figureschan betg anc en noss catalog, pon en mintga cas vegnir rendidas accessiblas a persunas interessadas ed a perscrutaders. Da prender invista dals documents, en il rom da las restricziuns da las disposiziuns d'admissiun appartegnentas, èsi pussaivel sin dumonda tar la Fonoteca naziunala svizra.
Ultra da quai pon ins far ina tschertga extendida en noss catalog, ina tschertga che restrenscha ils resultats sin in'archivalia u sin ina collecziun determinada.
Catalog - Tschertga extendida